Diari Oficial de la Generalitat Valenciana


Sumari del DOGV 3322, del 03-09-1998 (1998/7452)

DECRET 114/1998, d'1 de setembre, del Govern Valencià, pel qual modifica el Reglament Orgànic i Funcional de la Conselleria de Presidència.
-------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1998/09/01/114/dof/vci/html**

### Dades del document

Número de DOGV
:   3322

Data del DOGV
:   03-09-1998

Secció del DOGV
:   I. DISPOSICIONS GENERALS

Número del document
:   1998/7452


Data del document
:   01-09-1998

Organisme emissor
:   Conselleria de Presidència

Tipus de document
:   Decret

Anàlisi jurídica

DECRET 114/1998, d'1 de setembre, del Govern Valencià, pel qual modifica el Reglament Orgànic i Funcional de la Conselleria de Presidència. [1998/7452]
  
Mitjançant els decrets 27 i 30/1997, de 26 de febrer, del Govern Valencià, modificats pels decrets 240 i 241/1997, de 23 de setembre, es van aprovar, respectivament, els vigents reglaments orgànics i funcionals de la Presidència de la Generalitat Valenciana i de la Conselleria de Presidència.
  
Raons d'eficàcia aconsellen la readscripció de les funcions pròpies de l'Oficina del Portaveu, que passen a dependre directament del conseller de Presidència com a àrea.
  
En conseqüència, i amb la prèvia deliberació del Govern Valencià en la reunió del dia 1 de setembre de 1998, a proposta del conseller de Presidència, i en virtut de les atribucions conferides pels articles 35.f, 69 i 70 de la Llei 5/1983, de 30 de desembre, de Govern Valencià,
  
DECRETE
  
Article únic
  
Es modifica el capítol V del Decret 241/1997, de 23 de setembre, del Govern Valencià, que queda redactat de la manera següent:
  
«CAPÍTOL V
  
De la Direcció General de Comunicació
  
i de l'Oficina del Portaveu
  
Article 17. De la Direcció General de Comunicació
  
1. La Direcció General de Comunicació, que dependrà directament del conseller, és l'òrgan directiu que programa, impulsa i executa la política en matèria de relacions del Govern Valencià amb els mitjans de comunicació social.
  
Té atribuïda la gestió del règim jurídic dels mitjans de comunicació social, així com la preparació, la investigació i el desplegament legislatiu de la comunicació social en el marc de les normes bàsiques de l'estat i de la Unió Europea. Al mateix temps, assumeix la tutela administrativa derivada de l'aplicació de la Llei de Radiotelevisió Valenciana i de la resta de lleis concurrents
  
En matèria de publicitat institucional i d'anuncis oficials, la dita oficina té encomanades les competències de procurar l'homogeneïtzació de la imatge de la Generalitat Valenciana, per mitjà de la coordinació, la supervisió i l'autorització prèvia de les campanyes publicitàries, i contractacions i insercions d'aquest tipus, produïdes en l'àmbit del Govern Valencià i dels organismes i entitats depenents de les seues conselleries.
  
2. En particular, la Direcció General de Comunicació té encomanades les funcions següents:
  
a) La inspecció i el control, així com la redacció dels informes adients, sobre els continguts de Radiotelevisió Valenciana i dels serveis de televisió el títol habilitant dels quals siga atorgat per la Generalitat Valenciana.
  
b) L'elaboració de criteris sobre la difusió de la imatge institucional i de l'activitat de la Generalitat Valenciana i la coordinació, supervisió i autorització prèvia de la publicitat institucional.
  
c) Proposta de normativa per a la regulació i planificació de les telecomunicacions a la Comunitat Valenciana.
  
d) Assessorament, planificació i gestió del règim jurídic dels mitjans de comunicació social.
  
3. La Direcció General de Comunicació s'estructura en els serveis següents:
  
 1. El Servei de Comunicació.
  
 2. El Servei de Publicitat i Gestió.
  
Article 18. De l'Oficina del Portaveu
  
1. L'Oficina del Portaveu, que dependrà directament del conseller, és l'àrea que impulsa la emissió d'informació institucional i de govern.
  
Li correspon, concretament, el disseny i l'anàlisi dels treballs, de les tècniques i dels estudis d'avaluació de l'eficàcia de la política informativa sobre el desenrotllament de l'acció del Govern de la Generalitat Valenciana.
  
2. De l'Àrea de l'Oficina del Portaveu depén el Servei de Relacions Informatives.»
  
DISPOSICIÓ FINAL
  
El present decret entrarà en vigor el mateix dia de la seua publicació en el Diari Oficial de la Generalitat Valenciana.
  
València, 1 de setembre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Presidència,


Còpia Permalink ELI